21.4.2022
ET
Euroopa Liidu Teataja
C 167 A/9
I LISA TAVAPÄRASED AMETIÜLESANDED
Kõigis institutsioonides täidetavad ülesanded Keeletalituse assistendid täidavad mitmekeelses keskkonnas mitmesuguseid ametiülesandeid, mille hulka võib kuuluda: 1. keelespetsialistide, tõlkijate ja/või õiguskeele ekspertide abistamine tekstide tõlkimise, toimetamise ja viimistlemisega seotud töös, sealhulgas eriti oluliste / tundliku sisuga tõlgete puhul järgmised ülesanded: dokumentide ettevalmistamine meeskonna töökeeles, terminoloogiatöö, tekstide eel- ja järeltöötlemine kooskõlas ametlike, tehniliste ja vorminduse kvaliteedistandarditega; 2. tõlkevahendite, tekstitöötlustarkvara, tõlketarkvara CAT (Computer Assisted Translation), kontorirakenduste ja muude olemasolevate IT-vahendite kasutamine ametiülesannete täimisel; 3. keelespetsialistide, tõlkijate ja/või õiguskeele ekspertide toetamine IT-vahendite kasutamisel; 4. praktilise koolituse ja üksusesisese koolituse pakkumine, uute kolleegide integreerimine, abi IT-vahendite väljatöötamisel ja katsetamisel; 5. dokumendihalduse tagamine: telefonikõnedele ja e-kirjadele vastamine, tõlketellimuste haldamine ja käsitlemine, dokumentide ja kirjavahetuse jälgimine ja kataloogimine, teabe ja dokumentatsiooni saatmine vabakutselistele tõlkijatele, suhtlemine sise- ja välisklientidega; 6. lingvistilise teabe ja dokumentatsiooni haldamine: õigusdokumentide ja muude viitedokumentide, pealkirjade, tekstide ja/või vormide otsimine andmebaasidest; dokumentide üleslaadimine andmebaasidesse, serveritesse ja veebisaitidele; keeleliste ja dokumentaalsete allikate korrashoidmine, tõlkemälude ettevalmistamine ja ajakohastamine; liikmesriikide ekspertidega peetava kirjavahetuse haldamine, suhtlemine talituste raamatukogudega ja välispartneritega; teabe otsimine, kogumine ja levitamine; 7. temaatiliste tõlkemälude ajakohastamine koostöös tõlkijate või õiguskeele ekspertidega: mäluühikute haldamine programmis EURAMIS (keskne tõlkemälu), automaatselt joondatud mälufailide parandamine jne.
Lisaülesanded ELi Nõukogus Nõukogus võivad keeletalituse assistentide ametiülesanded hõlmata ka järgmist: 1.
1. keeles olevate tekstide toimetamine nende sisu originaaldokumentidega, mis on koostatud ühes assistendi vallatavas keeles, või vajaduse korral abi sellises töös; 2. nõukogu õiguskeele ekspertide töörühma esimehe abistamine ELi liikmesriikide kommentaaride koondamisel ja töörühma koosolekute protokollimine; 3. õiguskeele ekspertidele sisulise, korraldusliku ja tehnilise abi osutamine, eelkõige meeskonnas kasutatavas keeles õigusaktide ettevalmistamine ja eeltoimetamine, järgides seejuures vormi, mille dokumendi eest vastutav õiguskeele ekspert on dokumendi üle toimunud läbirääkimistel kasutatud keeles koostanud.
I LISA lõpp.
Tagasi põhiteksti juurde saamiseks klõpsake siia.